wannaphong/clean_thaiwikipedia huggingface dataset:
# คอมลิงค์
คอมลิงก์ เป็นเทคโนโลยีการสื่อสารอย่างหนึ่งในภาพยนตร์ นวนิยาย การ์ตูน หนังสือการ์ตูน และเกมชุดสตาร์ วอร์ส คอมลิงก์ได้ปรากฏให้เห็นมากมายในโลกของสตาร์ วอร์ส มันเป็นเครื่องมือสื่อสารหลักที่ใช้กันไปทั่วกาแลกซี่ ด้วยความที่มีขนาดเล็กกะทัดรัดและมีประสิทธิภาพ นอกจากนี้มันยังสามารถประยุกต์ไปใช้ในด้านต่างๆ ได้อีกด้วย ในภาพยนตร์ คอมลิงก์ได้ปรากฏตัวครั้งแรกในความหวังใหม่

คอมลิงค์ (: comlink) เป็นเครื่องมือแบบพกพาที่สามารถส่งต่อสัญญาณเสียงจากที่หนึ่งไปอีกที่หนึ่งใด

คอมลิงก์นั้นมีหลากหลายรูปแบบ ถึงแม้ว่าส่วนใหญ่แล้วจะมีระบบที่เหมือนๆ กัน โดยจะมีตัวรับสัญญาณ เครื่องส่ง และแหล่งพลังงาน คอมลิงก์โดยทั่วไปนั้นจะมีขนาดเล็ก มีขนาดเท่ามือจับซึ่งง่ายต่อการพกพาและปกปิด น้ำหนักโดยทั่วไปของคอมลิงก์จะอยู่ที่ประมาณ 0.1 กิโลกรัม ในรุ่นที่พัฒนาแล้วจะมีระบบเปลี่ยนข้อความให้เป็นรหัส ตัวหาคลื่น เครื่องขยายเสียง และตัวเก็บข้อมูลภายในตัว คอมลิงก์บางรุ่น อย่างที่ใช้โดยเจได จะติดตั้งอุปกรณ์ความปลอดภัยที่ซับซ้อนซึ่งจะป้องกันการใช้โดยไม่ได้รับอนุญาต คอมลิงก์มักถูกติดเข้ากับหมวก อย่างหมวกของโคลนทรูปเปอร์และสตอร์มทรูปเปอร์สวม

โดยปราศจากดาวเทียมขยายเสียง คอมลิงก์แบบปกติจะมีพิสัยประมาณ 50 กิโลเมตร พิสัยจะลดลงอย่างมากหากใช้ในเขตชุมชนเมือง เนื่องมาจากระดับคลื่นแม่เหล็กไฟฟ้าที่แทรกแซงนั้นมีปริมาณสูง ถึงแม้ว่าจะหลีกเลี่ยงได้ด้วยการใช้สายส่งสัญญาณเอาตามเครือข่าย พิสัยนั้นขึ้นอยู่กับแหล่งพลังงานและการคุยตอบโต้ คอมลิงก์ที่ต้องการพลังงานระดับสูง (อย่างที่ใช้กันในยานพาหนะ) จะมีพิสัยไกลมากกว่าคอมลิงก์มือถือที่ใช้โดยพลเมือง ระหว่างปีที่ 32 ก่อนยุทธการยาวินจนถึงปีที่ 8 หลังยุทธการยาวิน คอมลิงก์ที่มีระบบรักษาความปลอดภัยจะมีราคาอยู่ที่ 200 เครดิต

คอมลิงก์นั้นยังสามารถใช้บนยานอวกาศได้อีกด้วย โดยหลักแล้วมันจะใช้เพื่อการสื่อสารพิสัยใกล้อย่างเช่นการกำกับการลงจอดของยานและการจัดแถว สำหรับการสือ่สารพิสัยไกล ยานอวกาศหลายลำจะใช้วิทยุอวกาศ ซึ่งต้องการพลังงานในระดับสูง

คอมลิงก์ในปัจจุบันยังมีความสามารถในการแกะรอยคอมลิงก์เครื่องอื่นได้อีกด้วย

 แหล่งข้อมูลอื่น 
 Comlinkใน[Wookieepedia: The Star Wars Wiki
# อิซาเบลลา รอสเซลลินี
อิซาเบลลา รอสเซลลินี (18 มิถุนายน ค.ศ. 1952 -)  เป็นนักแสดง นางแบบ นักเขียนชาวอิตาลี  มีชื่อเสียงเป็นที่รู้จักจากการเป็นนางแบบโฆษณาเครื่องสำอางลังโคม เป็นเวลาถึง 14 ปีติดต่อกัน ตั้งแต่ ค.ศ. 1982 ถึง ค.ศ. 1996 และมีผลงานแสดงภาพยนตร์เรื่อง Blue Velvet และ Death Becomes Her

อิซาเบลลา รอสเซลลินี เกิดที่กรุงโรม เป็นบุตรสาวของอิงกริด เบิร์กแมน นักแสดงหญิงชาวสวีเดน กับโรแบร์โต รอสเซลลินี ผู้กำกับภาพยนตร์ชาวอิตาลี เธอมีฝาแฝด ชื่อ อิซอตตา อิงกริด รอสเซลลินี ซึ่งไม่ได้เป็นนักแสดง แต่เป็นศาสตราจารย์ด้านวรรณคดีอิตาลี

ด้านชีวิตส่วนตัว เธอสมรสกับมาร์ติน สกอร์เซซี ผู้กำกับภาพยนตร์ชาวอิตาลี ระหว่างปี ค.ศ. 1979 - 1982 และสมรสใหม่กับ โจนาธาน วีเดอแมนน์ ชาวอเมริกัน ระหว่างปี 1983 - 1986 โดยให้กำเนิดบุตรสาว 1 คน ชื่อ เอเลททรา รอสเซลลินี วีเดอแมนน์ เมื่อปี 1983 และได้ใช้ชีวิตคู่กับเดวิด ลีนช์ ผู้กำกับชาวอเมริกัน  (1986-1991)  กับแกรี โอลด์แมน นักแสดงชาวอังกฤษ (1994-1996)

แหล่งข้อมูลอื่น
# วงศ์ปลาจวด
วงศ์ปลาจวด  เป็นวงศ์ในชั้นปลากระดูกแข็งวงศ์หนึ่ง  ในอันดับปลากะพง (Perciformes) ใช้ชื่อวิทยาศาสตร์ว่า Sciaenidae (/เซีย-เอ็น-อิ-ดี้/)

โดยมากเป็นปลาทะเล มีรูปร่างที่คล้ายกันคือ มีส่วนหัวโต จะงอยปากยื่นยาวแต่ปลายมน ตาโตอยู่ค่อนข้างไปทางด้านบนของหัว ปากมักอยู่ไปทางด้านล่าง ริมฝีปากบาง มีฟันเป็นเขี้ยวซี่เล็ก ๆ มักมีรูเล็ก ๆ อยู่ใต้คาง ครีบหลังยาวและเว้าเป็น 2 ตอน โคนครีบหางคอดกิ่ว ปลายหางอาจจะมีปลายแหลมหรือตัดตรง เกล็ดมีขนาดเล็ก มีเกล็ดบนเส้นข้างลำตัวจนถึงปลายครีบหาง ครีบท้องอยู่ใต้ครีบอก มีกระเพาะลมขนาดใหญ่และมีกล้ามเนื้อรอบ ซึ่งสามารถทำเสียงได้เวลาตกใจหรือในฤดูผสมพันธุ์

พบในเขตอบอุ่นรอบโลกมากกว่า 270 ชนิด พบในน้ำจืดเพียงไม่กี่ชนิด เช่น สกุล Aplodinotus ส่วนมากพบในน้ำกร่อย สำหรับในประเทศไทยพบราว 40 ชนิด พบในน้ำจืดเพียงชนิดเดียว คือ ปลาม้า (Boesemania microlepis)

สำหรับปลาในวงศ์นี้ ภาษาไทยมักเรียกรวม ๆ กันว่า "ปลาจวด" หรือ "ปลาหางกิ่ว"

เป็นปลาเศรษฐกิจที่สำคัญ เนื้อมีรสชาติอร่อย  มีอยู่ชนิดหนึ่งที่เป็นปลาที่หายากมาก พบในเขตทะเลประเทศจีน คือ Bahaba taipingensis มีราคาซื้อขายที่สูงมาก ในเกาหลี ปลาในวงศ์นี้ถูกเรียกว่า "มิน-ออ" (Min-eo) เป็นอาหารที่ชาวเกาหลีมักรับประทานกันในฤดูร้อน ด้วยเชื่อว่าดับร้อนได้ มีการปรุงทั้งแบบสดและแห้ง จัดเป็นปลาที่มีราคาซื้อขายแพง

 สกุล 
 Aplodinotus
 Argyrosomus
 Aspericorvina
 Atractoscion
 Atrobucca
 Austronibea
 Bahaba
 Bairdiella
 Boesemania
 Cheilotrema
 Chrysochir
 Cilus
 Collichthys
 Corvula
 Ctenosciaena
 Cynoscion
 Daysciaena
 Dendrophysa
 Elattarchus
 Equetus
 Genyonemus
 Isopisthus
 Johnius
 Kathala
 Larimichthys
 Larimus
 Leiostomus
 Lonchurus
 Macrodon
 Macrospinosa
 Megalonibea
 Menticirrhus
 Micropogonias
 Miichthys
 Miracorvina
 Nebris
 Nibea
 Odontoscion
 Ophioscion
 Otolithes
 Otolithoides
 Pachypops
 Pachyurus
 Panna
 Paralonchurus
 Paranibea
 Pareques
 Pennahia
 Pentheroscion
 Plagioscion
 Pogonias
 Protonibea
 Protosciaena
 Pseudosciaena
 Pseudotolithus
 Pteroscion
 Pterotolithus
 Roncador
 Sciaena
 Sciaenops
 Seriphus
 Sonorolux
 Stellifer
 Totoaba
 Umbrina
# รักเร่
รักเร่ เป็นพันธุ์ไม้ดอกในสกุล Dahlia ที่มีถิ่นกำเนิดในประเทศเม็กซิโก, ทวีปอเมริกากลาง และประเทศโคลอมเบีย ดอกมีรูปทรงและสีสันสวยงามสะดุดตา ก้านดอกแข็งแรง นิยมปลูกเป็นไม้ตัดดอก เช่นเดียวกับกุหลาบ แต่ในประเทศไทยไม่นิยมปลูก เนื่องมาจากมีชื่อที่ไม่เป็นมงคล เป็นดอกไม้ประจำชาติประเทศเม็กซิโก

 ลักษณะทางพฤกษศาสตร์ 

รักเร่เป็นไม้พุ่ม รากมีลักษณะคล้ายหัว ลำต้นแตกกิ่งก้านสาขามากมาย ดอกเป็นแบบเดียวกับเบญจมาศ ก้านดอกยาวแข็งแรง กลีบดอก แบ่งออกเป็น 2 ตอน กลีบดอกชั้นนอกนี้แผ่กว้างออก หรืออาจจะห่อเป็นหลอดก็ได้แล้วแต่ชนิดของดอก มีเกสรตัวผู้และตัวเมียอยู่ในดอกเดียวกัน กลีบรองดอก ด้านในเป็นแผ่นบาง ๆ เรียงกันเป็นระเบียบติดอยู่กับฐานของดอก ส่วนกลีบรองดอกด้านนอบเล็กกว่าด้านใน เมล็ดมีลักษณะเป็นรูปไข่ ดอกมีหลายสี เช่น ชมพู น้ำเงิน ขาว แดง แสด ส้ม ม่วง และเหลือง เป็นต้น

 การดูแล และการขยายพันธ์ 
รักเร่ชอบขึ้นในที่กลางแจ้งแดดจัด แต่มีความชื้นพอเพียง  ควรปลูกในดินที่ร่วนซุยและระบายน้ำได้ดี บางครั้งจำเป็นต้องหาวัสดุคลุมดินให้รักเร่  เช่น ฟาง ใบไม้แห้ง หรือเปลือกถั่ว เป็นต้น
สำหรับการขยายพันธุ์รักเร่นั้น สามารถเพาะเมล็ด ปักชำกิ่ง ต่อกิ่ง หรือใช้ราก เมื่อต้นให้ดอกแล้วต้นจะแก่และโทรมไปในที่สุด โดยจะทิ้งรากที่เป็นหัวไว้ในดิน ให้ตัดต้นเหนือระดับดินประมาณ 3 นิ้ว เพราะส่วนของตาที่จะเจริญเป็นต้นใหม่จะอยู่บริเวณโคนต้น แล้วจึงขุดหัวขึ้นมาจากดิน

 ประโยชน์ 
หัวใต้ดิน นำมาต้มกับหมูรับประทานแก้โรคหัวใจ แก้ไข้ต้น น้ำคั้นจากต้นมีฤทธิ์เป็นยาปฏิชีวนะอ่อน ๆ ฆ่าเชื้อ Staphylococcus แต่สำหรับใบรักเร่ บางพันธุ์มีพิษ ไม่นิยมรับประทาน

 เกร็ด 
ในอเมริกามีคดีฆาตกรรมดัง ที่ยังเป็นปริศนามาถึงทุกวันนี้อยู่คดีหนึ่งชื่อว่า Black Dahlia (ดอกรักเร่สีดำ)
# รีโอแกรนด์
thumb
แม่น้ำรีโอแกรนด์  หรือ รีโอบราโบ  จากชื่อเต็ม รีโอบราโบเดลนอร์เต  ตามที่เรียกกันในประเทศเม็กซิโก เป็นแม่น้ำที่กั้นพรมแดนระหว่างรัฐเท็กซัสของสหรัฐอเมริกา กับรัฐชิวาวา รัฐโกอาวิลา รัฐนวยโบเลออน และรัฐตาเมาลิปัสของเม็กซิโก มีความยาวทั้งสิ้น 3,034 กิโลเมตร หรือ 1,885 ไมล์ นับว่าเป็นแม่น้ำที่มีความยาวเป็นอันดับ 4 ในสหรัฐอเมริกา

 น้ำ
รีโอแกรนด์มีต้นน้ำในอุทยานแห่งชาติรีโอแกรนด์ในรัฐโคโลราโด โดยเป็นการรวมตัวของสายน้ำเล็กหลายสายที่ตีนเขาแคนบี (Canby Mountain) จากนั้นแม่น้ำจะไหลผ่านหุบเขาแซนลูอิส (San Luis Valley) และมุ่งหน้าลงใต้เข้าสู่รัฐนิวเม็กซิโก ผ่านเมืองแอลบูเคอร์คีและลัสกรูเซส จากนั้นจะไหลเข้ารัฐเท็กซัสผ่านเมืองเอลแพโซ ซึ่งจากจุดนี้เป็นรต้นไป แม่น้ำจะกลายเป็นพรมแดนระหว่างสหรัฐอเมริกากับเม็กซิโก โดยรีโอแกรนด์จะมีแม่น้ำสาขาหลัก คือ แม่น้ำกอนโชส (Rio Conchos) ซึ่งไหลมาบรรจบกันที่เมืองโอคีนากา ในรัฐชิวาวา สำหรับแม่น้ำสาขาอื่น ได้แก่ แม่น้ำเพคอส (Pecos) และแม่น้ำเดวิลส์ (Devils) ซึ่งจะไหลมาบรรจบกับรีโอแกรนด์บริเวณเขื่อนอะมิสแทด (Amistad) แม้ว่ารีโอแกรนด์จะมีความยาวมาก แต่ก็ไม่สามารถใช้สำหรับการเดินเรือมหาสมุทรหรือเรือเล็กอื่น ๆ ได้ เนื่องจากแม่น้ำมีปริมาณน้ำที่น้อยมาก กล่าวคือ มีปริมาณเพียง 1 ใน 20 ของแม่น้ำโคโลราโด และ 1 ใน 100 ของแม่น้ำมิสซิสซิปปีเท่านั้น
# ผู้จัดการโครงการ
ผู้จัดการโครงการ  คือบุคคลที่ทำหน้าที่ในส่วนของการบริหารโครงการ รับผิดชอบในส่วนของการวางแผน การดำเนินการ และการจัดการโครงการ โดยส่วนใหญ่หน้าที่ของผู้จัดการโครงการจะมีกล่าวถึงใน อุตสาหกรรมการก่อสร้าง สถาปัตยกรรม การพัฒนาซอฟต์แวร์ 

ผู้จัดการโครงการทำหน้าเป็นตัวแทนของบริษัทในการตอบสนองความต้องการของลูกค้า ในการจัดการ เวลา ราคา และคุณภาพของงานให้เป็นไปตามเป้าหมายที่วางไว้ โดยนอกจากนี้ยังบริหารความเสี่ยง และพนักงานอีกด้วย

 หน้าที่และความรับผิดชอบ 

 กำหนดและวางแผนโครงการตั้งแต่งบประมาณ ระยะเวลา และกำลังคน
 ติดต่อประสานงานภายในและภายนอกองค์กร
 ตรวจสอบการทำงานของแต่ละภาคส่วนให้เสร็จตรงตามกำหนดเวลา และอยู่ในงบประมาณที่กำหนด
 ทำรายงานความคืบหน้าของโครงการพร้อมนำเสนอผู้บริหาร ลูกค้า หรือผู้เกี่ยวข้อง
 ติดต่อประสานงานกับผู้เกี่ยวข้องหากมีปัญหาเกิดขึ้น
 ตรวจสอบคุณภาพของงานก่อนส่งมอบงาน
 ทำรายงานสรุปโครงการเมื่อแล้วเสร็จและนำเสนอต่อผู้บริหารและผู้เกี่ยวข้อง
# บริษัทแพร่สัญญาณฟ็อกซ์
บริษัทฟ็อกซ์บรอดแคสติง หรือที่ชาวอเมริกันทั่วไปเรียกว่า “ฟ็อกซ์”  เป็นธุรกิจสถานีโทรทัศน์ของเครือ นิวส์ คอร์ปอเรชัน (ในปัจจุบันคือฟ็อกซ์ คอร์ปอเรชัน หลังจาก 20th Century Fox ได้ควบรวมกับ The Walt Disney Company) ยักษ์ใหญ่ด้านสื่อที่มีนายรูเพิร์ต เมอร์ด็อก เป็นเจ้าของ โดยสถานีฟ็อกส์นับได้ว่าเป็นสถานีโทรทัศน์ที่เติบโตอย่างรวดเร็วมาก ก่อตั้งเมื่อเพียง ค.ศ. 1986 แต่สามารถทะยานสู่อันดับหนึ่งด้านความนิยมสำหรับผู้ที่มีอายุตั้งแต่ 18 ถึง 49 ปี นอกจากนี้ในปี ค.ศ. 2007 - 2008 ฟ็อกซ์ยังได้แซงสถานีโทรทัศน์ซีบีเอส เข้าครองอันดับหนึ่งในความนิยมรวมอีกด้วย และต่อมาประเทศไทยยังได้ซื้อลิขสิทธิ์จากทรูวิชั่นส์ ออกอากาศในต้นปี พ.ศ. 2554 ในชื่อ “Fox Thailand” ชื่อ “FOX” นั้นถูกตั้งมาจาก The 20th Century Fox ซึ่งเป็นหนึ่งในเครือของนิวส์ คอร์ปอเรชั่นเช่นกัน โดย The 20th Century Fox เองก็ถูกตั้งชื่อจากนักจัดรายการชื่อดังอย่าง วิลเลียม ฟอกส์ ซึ่งได้ก่อตั้งบริษัทฟิล์ม ในปี ค.ศ. 1915 ก่อนจะล้มละลาย และเปลี่ยนชื่อใหม่เป็น The 20th Century Fox ในปี ค.ศ. 1935
# กระทรวงกลาโหมสหรัฐ
กระทรวงกลาโหมสหรัฐ (ย่อ: DoD) เป็นกระทรวงของรัฐบาลกลางแห่งสหรัฐ ที่ทำหน้าที่ประสานงานและตรวจตราการทำงานและหน่วยงานราชการของรัฐบาลสหรัฐที่เกี่ยวข้องโดยตรงกับความมั่นคงของชาติและการทหาร

กระทรวงกลาโหมสหรัฐ แบ่งการบริหารออกเป็นสามทบวงทหารได้แก่: ทบวงทหารบก, ทบวงทหารเรือ และทบวงทหารอากาศ แต่ละทบวงอยู่ภายใต้การกำกับของรัฐมนตรีว่าการทบวง ซึ่งเป็นผู้ใต้บังคับบัญชาของรัฐมนตรีว่าการกระทรวงกลาโหม

 คณะผู้บริหาร 
 รัฐมนตรี 
  รัฐมนตรีว่าการกระทรวงกลาโหม (Secretary of Defense)
  รัฐมนตรีช่วยว่าการกระทรวงกลาโหม (Deputy Secretary of Defense)
  รัฐมนตรีว่าการทบวงทหารบก (Secretary of the Army)
  รัฐมนตรีว่าการทบวงทหารเรือ (Secretary of the Navy)
  รัฐมนตรีว่าการทบวงทหารอากาศ (Secretary of the Air Force)

ผู้ช่วยรัฐมนตรีประจำกระทรวง
 ผู้ช่วยรัฐมนตรีประจำกระทรวงกลาโหมฝ่ายจัดหาและดำรงสภาพ (Under Secretary of Defense for Acquisition and Sustainment)
 ผู้ช่วยรัฐมนตรีประจำกระทรวงกลาโหมฝ่ายวิจัยและยุทธโยธา (Under Secretary of Defense for Research and Engineering)
 ผู้ช่วยรัฐมนตรีประจำกระทรวงกลาโหมฝ่ายนโยบาย (Under Secretary of Defense for Policy)
 ผู้ช่วยรัฐมนตรีประจำกระทรวงกลาโหม (บัญชี) (Under Secretary of Defense (Comptroller))
 ผู้ช่วยรัฐมนตรีประจำกระทรวงกลาโหมฝ่ายกำลังพลและความพร้อมรบ (Under Secretary of Defense for Personnel and Readiness)
 ผู้ช่วยรัฐมนตรีประจำกระทรวงกลาโหมฝ่ายข่าวกรอง (Under Secretary of Defense for Intelligence)

ผู้ช่วยรัฐมนตรีประจำทบวงทหาร
 ผู้ช่วยรัฐมนตรีประจำทบวงทหารบก (Under Secretary of the Army)
 ผู้ช่วยรัฐมนตรีประจำทบวงทหารเรือ (Under Secretary of the Navy)
 ผู้ช่วยรัฐมนตรีประจำทบวงทหารอากาศ (Under Secretary of Air Force)
 อ้างอิง
# วัดปากบ่อ
วัดปากบ่อ ตั้งอยู่ที่ซอยอ่อนนุช 35 ถนนอ่อนนุช แขวงอ่อนนุช เขตสวนหลวง กรุงเทพมหานคร สร้างขึ้นเมื่อประมาณ พ.ศ. 2352 โดยมีเจ้าพระยาบดินทรเดชา (สิงห์ สิงหเสนี) สมุหนายก เป็นผู้ถวายที่ดินและจัดสร้างวัดนี้ขึ้น มีชื่อตอนแรกว่า "วัดหัวโค้ง" เพราะอยู่หัวโค้งของลำคลองพระโขนง ต่อมาได้เปลี่ยนชื่ออีกครั้งเป็น "วัดปากบ่อ"

วัดแห่งนี้เป็นสถานที่ประดิษฐานพระพุทธรูปศักดิ์สิทธิ์ "หลวงพ่อรุ้งเพชรและหลวงพ่อหาญสัมฤทธิ์" ภายในอุโบสถหลังใหม่ยังมีภาพเขียนพุทธประวัติที่งดงามให้พุทธศาสนิกชนและ ประชาชนทั่วไปได้ทัศนาด้วย เจ้าอาวาสรูปปัจจุบันคือ พระครูวรกิจจาทร ดำรงตำแหน่งมาตั้งแต่ พ.ศ. 2541 ถึงปัจจุบัน

ทางวัดได้ก่อสร้างอาคารอเนกประสงค์เพื่อเปิดเป็นสำนักปฏิบัติธรรมแห่งที่ 50 ประจำกรุงเทพมหานคร ซึ่งขณะนี้ได้เปิดใช้งานเป็นบางส่วนแล้ว
# แด่เธอ...ด้วยดวงใจ
แด่เธอ...ด้วยดวงใจ  ,) เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า"  มีการนำเข้ามาออกอากาศในประเทศไทย ทางสถานีโทรทัศน์ทีวีไทย กำหนดแพร่ภาพทุกวันพฤหัสบดี และวันศุกร์ เวลา 22:10 ~ 23:10 เริ่มตั้งแต่วันที่ 29 มกราคม 2552

เนื้อเรื่อง
ชิกิ ได้พบกับชุนสุเกะในงานศพของโทชิยะ เธอรู้สึกประหลาดใจกับบุคลิกทีท่าที่ต่างกันโดยสิ้นเชิงระหว่างพี่น้องทั้งสองคน ทั้งคู่ได้พบกันอีกครั้งภายหลัง เมื่อได้รู้ว่าชุนสุเกะจะไม่สามารถมองเห็นได้อีก เธอก็พยายามทำทุกอย่างเพื่อช่วยเหลือเขา แต่เมื่ออาการของโรคทรุดหนักลง ชุนสุเกะตัดสินใจบอกเลิกกับเธอ เพราะไม่ต้องการให้เธอทิ้งอนาคตการเป็นแพทย์เด็กที่เธอฝันไว้ไป โดยไม่รู้ว่าเธอกำลังตั้งครรภ์ลูกของเขาทั้งสองอยู่ เรื่องยิ่งเลวร้ายลงเมื่อชิกิล้มป่วย และอาการป่วยครั้งนี้ส่งผลอันตรายอย่างยิ่งต่อชีวิตของชิกิและลูก

ตัวละคร
ชิกิ โทโมะกาว่า - มิโฮะ คันโนะ แพทย์แผนกกุมารเวช เป็นคนร่าเริง มองโลกในแง่ดี เมื่อได้รู้ว่าชุนสุเกะป่วยเป็นโรคร้าย ก็พยายามให้กำลังใจและช่วยเหลือ
ชุนสุเกะ อะสึมิ - นาโอฮิโตะ ฟุจิกิ เป็นพี่ชายของโทชิยะ ช่างภาพมืออาชีพที่กำลังเข้าใกล้ความฝันที่จะเป็นช่างภาพที่มีชื่อเสียง แต่ต้องป่วยเป็นโรคร้ายที่ทำให้ตาค่อยๆ มองไม่เห็นไปทีละน้อย จนบอดสนิท โรคนี้ยังไม่มีทางรักษา
ไอ อาซากุระ - มิซากิ อิโต้ เพื่อนรักของชิกิ เป็นแม่ที่พยายามทำงานเพื่อเลี้ยงลูกเพียงลำพัง แอบมีใจให้ชินโกะ
ชินโกะ โอริฮาร่า - ฮิโรชิ ทามากิ เพื่อนของชิกิ ทำงานเป็นพ่อครัวฝึกหัด ห่วงใยชิกิมาก ชอบชิกิมานาน ในตอนท้ายเมื่อได้รู้ความในใจของชิกิ จึงยอมให้ชิกิไปหาชุนสุเกะ
โทชิยะ อะสึมิ - โยชิโนริ โอคะดะเพื่อนในกลุ่มของชิกิ,ไอ และชินโกะ น้องชายของชุนสุเกะ เสียชีวิตด้วยโรคร้ายไปตามลำพัง ไม่ยอมบอกใครถึงอาการป่วยของตนเอง 
เคสุเกะ ฟุรุยะ - ซาบุโร่ โทคิโท นายแพทย์แผนกกุมารเวช คอยให้คำปรึกษาชิกิ ห่วงใยชิกิมากกว่าแพทย์คนอื่น
เทสุโอะ โทโมะกาว่า - ชิเงรุ อิซึมิยะ พ่อของชิกิ รักและเป็นห่วงลูกสาวมาก มีนิสัยชอบโวยวาย เป็นเจ้าของร้านขายข้าวสาร
มิสุโอะ โทโมะกาว่า - มิระอิ โมริยาม่า น้องชายของชิกิ

ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

ตอน  วันที่ฉาย  ชื่อตอน  ชื่อตอน (ภาษาญี่ปุ่น)  อัตราความนิยม ตอนที่ 1  2004.04.19  Gege~Ai wa SosogiTsutsukeru Mono  解夏～愛は注ぎ続けるもの  21.9%   ตอนที่ 2  2004.04.26  Otoshi Mono  落し物  15.9%   ตอนที่ 3  2004.05.03  KakokuSugiru Ai No Unmei  過酷すぎる愛の運命  15.4%   ตอนที่ 4  2004.05.10  Namida No Ame  涙の雨  14.2%   ตอนที่ 5  2004.05.17  Nagasaki E  長崎へ  15.4%   ตอนที่ 6  2004.05.24  Kimi No Machi  君の街  16.0%   ตอนที่ 7  2004.05.31  Ai To wa KoukaiShinai Koto  愛とは後悔しないこと  14.9%   ตอนที่ 8  2004.06.07  Chichi No Hi No Present  父の日のプレゼント  16.3%   ตอนที่ 9  2004.06.14  Haha E  母へ  17.2%   ตอนที่ 10  2004.06.21  Shougeki  衝撃  18.0%   ตอนที่ 11  2004.06.28  Saigo Ni MiseteAgetai Mono  最後に見せてあげたいもの  20.8%  อัตราความนิยมในการชมโดยเฉลี่ย ประมาณ 16.9%

แหล่งข้อมูลอื่น
Fuji TV - Itoshi Kimi E (To The One I Love)
# ไคท์
ไคท์ เป็นลูกศิษย์ของจิน ฟรีคส์ พ่อของกอร์น เคยเจอกับกอร์นตอนเด็กและได้ช่วยชีวิตกอร์นไว้จากหมี และได้มอบพวงกุญแจการ์ดฮันเตอร์ของพ่อของกอร์นไว้ให้ด้วย 
และต่อจากนั้น ได้เจอกันกอร์น และได้ร่วมต่อสู้ กำจัด  คิเมร่าแอ๊นท์ และคิดว่า คิรัว และกอร์น นั้นเก่ง แต่ความจริงแล้วไม่สามารถช่วยไคท์ได้เลย ไคท์เลยต้องสละชีวิตตัวเองลง ในตอนที่ 85 Hunter x Hunter 2012

แต่ร่างของไคท์นั้นยัง โดน คิเมร่าแอ๊นท์ ทำเป็นหุ่นเชิด แต่ความจริงนั้นได้ตายไปแล้ว ทำให้กอร์น มีความหวังที่จะช่วยอีกครั้ง แต่เมื่อรู้ว่าช่วยไม่ใด้แล้ว กอร์นก็ได้ระเบิดพลัง ด้วยสัญญา ของ ฮัตสึ ที่รุนแรง
และกำจัด หัวหน้าหน่วย คิเมร่าแอ๊นท์ ตัวที่ ฆ่า ไคท์ ลงในหมัดเดียว และกอร์นก็ตั้งรับผลของฮัตสึ ทำให้ปางตาย ร่างกายแทบดูไม่เหลือความเป็น มนุษย์ มือเหลือแต่กระดูก

คิรัวเลยตัดสินใจใช้พลังของน้องสาวของคิรัว 
ความสามารถของน้องชายคิรัวคือ เขาจะให้เราช่วย 3 อย่าง และจะให้พรเรา 1 อย่าง ปัญาหาอยู่ที่ พรที่น้อยชายขอ เราต้องทำให้ได้ ไม่เช่นนั้นเราต้องตาย
# เครื่องบันทึกอุณหภูมิ
เครื่องบันทึกอุณหภูมิ เป็นการบันทึกค่าอุณหภูมิ โดยแบ่งออกเป็น 2 ประเภท คือ
 เครื่องบันทึกอุณหภูมิโดยใช้กระดาษ (Hybrid Recorder) มีทั้งกระดาษที่เป็นสี่เหลี่ยม หรือ วงกลม แม้กระทั่ง ทรงกระบอก
 เครื่องบันทึกอุณหภูมิโดยไม่ใช้กระดาษ (Paperless Recorder) แต่เป็นการเก็บค่าไว้ในหน่วยความจำ เช่น การ์ดหน่วยความจำ (Memory Card) Compact Flash(CF)/Multi Media Card (MMC),SD card, mini Card, หรือ ฮาร์ดดิสค์
# วอเดฟิตเกซเกชิ วิดด์อินนาตอิทโยปิยา
เพลงชาติสาธารณรัฐประชาธิปไตยเอธิโอเปีย มีชื่อว่า "วอเดฟิตเกซเกชิ, วิดด์อินนาตอิทโยปิยา" (แปลว่า "ก้าวไปข้างหน้าเถิด มารดาเอธิโอเปียที่รัก")

 ประวัติ 
ประพันธ์เนื้อร้องโดย เดเรเย เมลากู เมนเกชา (Dereje Melaku Mengesha) ทำนองโดย โซโลมอน ลูลู มีตีกู (Solomon Lulu Mitiku) เพลงนี้เริ่มใช้เป็นเพลงชาติเมื่อ พ.ศ. 2535 ในสมัยการปฏิรูปของรัฐบาลเฉพาะกาล ภายหลังการล่มสลายของเผด็จการคอมมิวนิสต์เดร็ก

 เนื้อร้อง 
ภาษาอามารา (อักษรเอธิโอเปีย)ทับศัพท์สัทอักษรสากลแปลโอโรโมแปลตึกรึญญาแปลไทยKabajni lammummaa Itoophiyaa keenya keessatti cimaadha;
Boonuun sabaa ni mul’ata, gama tokkoon gara gama biraatti ibsaa.

Nagaadhaaf, haqaaf, bilisummaa ummatootaaf,
Walqixxummaa fi jaalalaan tokkummaan dhaabbanna.
Bu’uura jabaannee, dhala namaa hin tuffannu;
Nuti namoota hojiin jiraannudha.

Ajaa'iba sadarkaa duudhaa, abbootii qabeenyaa hambaa boonsaa,
Ayyaana uumamaa, haadha ummata goota.
Isin ni eegna – dirqama qabna;
Itoophiyaan keenya jiraadhu!  Akkasumas siin haa boonnu!ምኽባር ዜግነት ኣብ ኢትዮጵያና ሓያል እዩ፤
ሃገራዊ ኩርዓት ካብ ሓደ ወገን ናብ ካልእ ወገን እናበርሀ ይረአ።

ምእንቲ ሰላም፡ ምእንቲ ፍትሒ፡ ምእንቲ ናጽነት ህዝብታት፡
ኣብ ማዕርነትን ብፍቕርን ሓድነትና ደው ንብል።
ጽኑዕ መሰረት፡ ሰብኣውነት ኣይንነጽጎን ኢና፤
ብስራሕ እንነብር ሰባት ኢና።

ግርም እዩ መድረኽ ትውፊት፣ ወነንቲ ዘኹርዕ ቅርሲ፣
ተፈጥሮኣዊ ጸጋ ኣደ ጅግና ህዝቢ።
ክንከላኸለኩም ኢና - ግዴታ ኣለና፤
ኢትዮጵያና ንበር!  ብኣኻ ድማ ንሕበን!ขอเคารพต่อความเป็นพลเมืองอันเข้มแข็งในแผ่นดินเอธิโอเปีย;
แลเห็นเกียรติของชาติ ส่องสว่างจากด้านหนึ่งสู่อีกด้านหนึ่ง

เพื่อสันติ เพื่อความยุติธรรม เพื่อเสรีภาพของประชาชน,
เราขอยืนหยัดรวมเป็นหนึ่ง ด้วยความเสมอภาคและความรัก
คือความแข็งแกร่งแห่งรากฐาน เราจะไม่ละทิ้งความเป็นมนุษย์;
เราคือประชาชนผู้มีชีวิตด้วยการทำงาน

ความมหัศจรรย์คือเวทีแห่งจารีตประเพณี คือผู้นำแห่งมรดกอันภาคภูมิ,
คือความงดงามแห่งธรรมชาติ มารดาแห่งผองประชาผู้กล้าหาญ
เราจะปกป้องท่านไว้ – นี้คือหน้าที่ของเรา;
เอธิโอเปียของเราจงเจริญ! และเราจงภูมิใจในตัวของท่านเถิด!
# มากิ โฮริกิตะ
มะกิ โฮะริกิตะ（) เป็นนักแสดงหญิงชาวญี่ปุ่น ชาวโตเกียวโดยกำเนิด เริ่มเข้าวงการบันเทิงเมื่ออายุได้ 15 ปี จากการชักชวนของแมวมอง

 ผลงาน 
 ละคร 

 ช่วงเวลา  ประเภท  ชื่อเรื่อง  สถานี  บทบาท  ชื่อตัวละคร 2003.10.05~2003.12.28  Drama  Keitai Deka Seinigata Mai （)  BS-i  เดบิวต์งานการแสดง. บทนำครั้งแรก  มะอิ เซนิกะตะ – Mai Seinigata 2004.07.08~2004.09.09  Drama  Ningen No Shomei（)  Fuji TV   ซายากะ โคริ - Sayaka Kouri 2004.11.24~2004.12.22  Drama  Division 1-Stage 8 "Hokago"  Fuji TV   มายุโกะ มิชิดะ - Mayuko Michida 2005.07.07~2005.09.22  Drama  Densha Otoko （)  Fuji TV   อาโออิ ยามาดะ – Aoi Yamada 2005.10.15~2005.12.17  Drama  Nobuta wo Produce - ปฏิบัติการโนบุตะ เปลี่ยนเธอให้สวยปิ๊ง （)  Nippon Television Network   โนบุโกะ โอดะนิ (โนบุตะ) – Nobuko Odani (Nobuta) 2006.02.28  Drama  Tsubasa No Oreta Tenshitachi คืนที่ 2 「Live Chat」 （)  Fuji TV   ยูนะ – Yuna 2006.04.14~2006.06.23  Drama  Kurosagi - คุโรซากิ（)  TBS  บทนางเอก  สึราระ โยชิกาว่า – Tsurara Yoshigawa 2006.09.23  SP Drama  Densha Otoko DX~Saigo No Seizen （)  Fuji TV   อาโออิ ยามาดะ – Aoi Yamada 2006.10.15~2006.12.10  Drama  Teppan Shoujo Akane （)  TBS  บทนำ  อากาเนะ คากุระ – Akane Kagura 2007.04.20~2007.06.22  Drama  Seito Shokun!! （)  TV Asahi   จุริอะ คิมุระ – Juria Kimura 2007.07.03~2007.09.18  Drama  Hanasakari No Kimitachi E - ปิ๊งรักสลับขั้ว （)  Fuji TV  บทนำ  มิสึกิ อะชิยะ – Mizuki Ashiya 2007  Drama  Galileo （)  Fuji TV   เรมิ โมริซากิ – Reimi Morisaki 2008.01~2008.12  Drama  Atsuhime （)  NHK   คาซุโนมิยะ – Katsunomiya 2008.10.12  SP Drama  Hanasakari No Kimitachi E SP - ปิ๊งรักสลับขั้ว ภาคพิเศษ （)  Fuji TV  บทนำ  มิสึกิ อะชิยะ – Mizuki Ashiya 2008.10.20~2008.12.22  Drama  Innocense Love （)  Fuji TV   คะนง อาคิยามะ – Kanon Akiyama

 ภาพยนตร์ 

 วันที่ออกฉาย  ชื่อเรื่อง  ผู้กำกับ  บทบาท  ชื่อตัวละคร  หมายเหตุ 2003  COSMIC RESCUE　  เดบิวต์งานภาพยนตร์  อายะ โมจิสึคิ- Aya Mochitsuki 2004.05  Crying Out Of Love to The World - อยากกู่ร้อง บอกรัก ให้ก้องโลก （)   2005.07.09  HINOKIO - ฮิโนคิโอะ สื่อรักสมองกล    เอริโกะ อะคิชิมะ - Eriko Akishima 2005.11.05  ALWAYS Sunset On The 3rd Street - ถนนสายนี้ หัวใจไม่เคยลืม（)   มุตสึโกะ โฮชิโนะ – Mutsuko Hoshino 2006.06.10  TRICK 2 （)   มิซะโกะ นิชิดะ- Misako Nishida 2006  One Missed Called : Final - สายไม่รับ ดับสยอง 3（)   อะสึกะ มัตสึดะ - Atsuka Matsuda 2007.11.03  ALWAYS Sunset On The 3rd Street 2 - ถนนสายนี้ หัวใจไม่เคยลืม 2（)    มุตสึโกะ โฮชิโนะ – Mutsuko Hoshino 2008.02.02  Tokyo Shonen （)   บทนำ  มินาโตะ กับ ไนโตะ (บทสองบุคลิก) - Minato & Naito 2008.03.08  Kurosagi The Movie - คุโรซากิ（)   บทนางเอก  สึราระ โยชิคาวะ – Tsurara Yoshikawa 2008.03.08  โดราเอม่อน ตอน โนบิตะกับตำนานยักษ์พฤกษา （)   ให้เสียงพากษ์  เจ้าหญิงรีเล – Princess Rire

 โฆษณา 
 NTT Docomo
 Santory
 Fuji Film
 Lotte
 Shiseido
 Nintendo
อื่น ๆ

 แหล่งข้อมูลอื่น ๆ 

 Horikita Collection
# กิ๊บ เกศรินทร์
กิ๊บ เกศรินทร์ ในชื่อจริงว่า เกศรินทร์ วงศ์ฤทธิ์ไกรสกุล เป็นนักร้องเพลงลูกทุ่ง เป็นคนจังหวัด เชียงราย อำเภอแม่ฟ้าหลวง อัลบั่ม ชุดแรก กาสะลองครองใจ ในสังกัด ตรีบุปผาโปรโมชั่น ในงานเพลงชุดนี้มีเพลงน่าฟัง จะรักใครดี อย่าว่าหนูนะ เรียบเรียง เสียงประสาน อ.หมู กิตติศักดิ์ อ.ทลู มีผลงานเพลงของ อ.พีระ ตรีบุปผา สำราญ รักคำ โปรดิวเซอร์ ระพี ตรีบุปผา
# รกวานดันซีซา
เพลงชาติรวันดามีชื่อว่า รกวานดันซีซา (, ,) เริ่มใช้เมื่อวันที่ 1 มกราคม พ.ศ. 2545 เพื่อใช้แทนเพลงชาติรวันดาเดิม ซึ่งมีชื่อว่า "" ซึ่งใช้มาตั้งแต่ พ.ศ. 2505

 เนื้อร้อง 
เนื้อร้องเป็นไปตามนี้:

ภาษาคินยาเรอวานดาถอดเสียงด้วยสัทอักษรสากล 

ภาษาสวาฮีลีภาษาฝรั่งเศสแปลไทย๑
รวันดา ประเทศอังงดงามและที่รักยิ่งของเรา
ประดับไว้ด้วยเนินผา ทะเลสาบ และภูเขาไฟ
แผ่นดินมารดร เปี่ยมล้นด้วยความสุขสันต์เสมอ
เราทุกคนคือบุตรแห่งท่าน: อาบันยาร์วันดา (Abanyarwanda)
ผองเราจงขับขานความเจิดจ้า และประกาศสัจจะอันสูงส่งแห่งท่าน
ท่านผู้เป็นอ้อมกอดมารดรของเราทั้งมวล
จักเป็นที่รัก จักเรืองรุ่ง และได้รับการปกป้องด้วยพรชั่วนิรันดร์

๒
มรดกอันมิอาจประเมินค่า อันพระเป็นเจ้าพิทักษ์ไว้แก่ท่าน
ท่านได้มอบหลายสิ่งอันเกินกว่าประเมินค่าไว้แก่ผองเรา
วัฒนธรรมร่วมของเราคือเครื่องบ่งบอกตัวตนของเรา
ภาษาหนึ่งเดียวคือสิ่งที่รวมเราเป็นให้หนึ่ง
ซึ่งปัญญา มโนสำนึก และกำลังของพวกเรา
เติมเต็มท่านด้วยความมั่งคั่งอันหลากหลาย
เพื่อการฟื้นฟูพัฒนาประเทศขึ้นใหม่อย่างไม่สุดสิ้น

๓
เหล่าบรรพชนผู้หาญกล้าของเรา
ได้พลีแล้วทั้งร่างกายและจิตใจ
เพื่อสร้างท่านให้เป็นชาติยิ่งใหญ่เท่าที่จะทำได้
ท่านได้เอาชนะแล้วซึ่งแอกแห่งอาณานิคม-จักรวรรดินิยม
ซึ่งได้ทำลายล้างแอฟริกาทั้งมวล
และขอให้ท่านมีความยินดีต่ออำนาจอธิปไตยอันเป็นไทที่ท่านได้มา
ซึ่งเราจะพิทักษ์ไว้ให้ยืนนานสถาพร

๔
แหลมแห่งนี้จงคงอยู่ตลอดไปเถิด รวันดาอันเป็นที่รัก
จงยืนหยัดไว้เถิด เราขอมอบสิ่งนี้แก่ท่าน
เช่นนั้นแล้ว สันติภาพจงปกคลุมทั่วแผ่นดิน
ซึ่งท่านได้ทำลายแล้วทุกอุปสรรค
ซึ่งท่านได้ก้าวไปข้างหน้าอย่างเด็ดเดี่ยว
ซึ่งท่านได้ผูกสัมพันธ์อันดีไว้กับทุกประเทศ
และซึ่งเกียรติของท่านคือคุณค่าอันสมควรได้รับความเคารพ
# สี่สหายล่าไอเย็น
สี่สหาย ล่าไอเย็น เป็นแอนิเมชันแนวผจญภัยแฟนตาซีซึ่งผลิตโดยบริษัทวิธิตาแอนิเมชัน ในเครือบรรลือกรุ๊ป ออกอากาศทางสถานีโทรทัศน์สีกองทัพบกช่อง 7 ทุกวันอังคาร และวันพุธ เวลา 18.00-18.15 น. โดยเริ่มตอนแรกเมื่อวันที่ 8 ตุลาคม พ.ศ. 2551"4 สหาย ล่าไอเย็น" การ์ตูน แอนิเมชั่น   

จุดประสงค์ของแอนิเมชันเพื่อปลูกจิตสำนึกแก่กับเยาวชนไทยและครอบครัว ให้รู้และตระหนักถึงปัญหาสภาวะโลกร้อน ทราบถึงสาเหตุที่แท้จริงและวิธีการแก้ไขที่ถูกต้องอย่างจริงจัง ทั้งยังได้มีการนำเอา สัญลักษณ์อย่าง "ผลึกน้ำแข็งเทียม" และ "เทพธิดาน้ำแข็ง" เป็นตัวเดินเรื่องโดยมีกลิ่นอายของความเป็นการ์ตูนญี่ปุ่น สอดแทรกสาระถึงสาเหตุของการเกิดสภาวะโลกร้อน วิธีการช่วยลดโลกร้อนแบบปฏิบัติได้จริง พร้อมเสนอสิ่งประดิษฐ์ที่ถูกค้นพบใหม่ ๆ บนโลกใบนี้  

 เนื้อเรื่อง 
4 สหายล่าไอเย็น เป็นเรื่องราวการเดินทางทั่วโลกพร้อมภารกิจสำคัญในการฝ่าฝันอุปสรรคต่าง ๆ ในการตามล่าหาองศาไอเย็นให้เต็มผลึกน้ำแข็งเทียมเพื่อหยุดสภาวะโลกร้อน นำทีมโดยเด็กชายนักประดิษฐ์วัย 12 ปี จากขั้วโลกเหนือที่อยากเห็นทุกคนมีความสุข จึงร่วมขบวนการเดินทางตามล่าหาไอเย็นกับเพื่อนที่เป็นสัตว์อีก 3 ตัวที่ต่างมีอุดมการณ์ร่วมกัน ได้แก่ หมีสีน้ำตาลสายพันธุ์อลาสก้า เพนกวินเพื่อนตัวเล็กใจใหญ่ แมวน้ำสาวน้อยน่ารักที่รอบรู้ทุกอย่าง